கேள்வி: மறுபடியும் பற்றி தகவல் சொல்.
பதில்: மறுபடியும் (Marupadiyum) 1993 இல் வெளிவந்த இந்திய நாடகத் தமிழ்த் திரைப்படமாகும். இத்திரைப்படத்தை பாலுமகேந்திரா எழுதி இயக்கியிருந்தார். ரேவதி (நடிகை), நிழல்கள் ரவி, அரவிந்த் சாமி, ரோகினி ஆகியோர் முன்னணிக் கதாபாத்திரங்களில் நடித்திருந்தனர். இத்திரைப்படம் 1992-இல் வெளியான "ஆர்த்" எனும் இந்தித் திரைப்படத்தின் மீள் உருவாக்கமாகும். இத்திரைப்படம் துளசியின் திருமணத்தின் பின் அவள் எதிர்நோக்கும் பிரச்சனைகளை அடிப்படையாகக் கொண்டது. இத்திரைப்படம் விமர்சன இரீதியிலும், வியாபார இரீதியிலும் வரவேற்பைப் பெற்றது. இத்திரைப்படத்தில் துளசி எனும் வேடத்தில் நடித்தமைக்காக பிலிம்பேர் விருதுகள் வழங்கும் விழாவில் சிறந்த தமிழ்த் திரைப்பட நடிகைக்கான விருது வழங்கப்பட்டது.
கேள்வி: மறுபடியும் - கதைச்சுருக்கம் பற்றி நீங்கள் என்ன அறிந்துள்ளீர்கள்?
பதில்: துளசி (ரேவதி), முரளிகிருஷ்ணாவை (நிழல்கள் ரவி) திருமணம் செய்திருந்தாள். தனது கணவனுக்கும் கவிதா என்பவருக்கும் இடையில் தவறான உறவு இருப்பதை அறிகிறாள். ஆனால் இருவரும் பிரிய மறுக்கின்றனர். துளசி கணவனைப் பிரிந்ததும் கௌரி சங்கர் (அரவிந்த் சாமி) எனும் வேற்று நபர் துளசிக்கு உதவுவதுடன் ஒரு நல்ல நண்பனாகவும் நடந்து கொள்கின்றான். சிறிது காலத்திற்குப் பிறகு மாற்றாள் கணவனைத் திருமணம் செய்த குற்ற உணர்ச்சியில் கவிதா மனநலம் குன்றுகிறாள். ஒரு கட்டத்தில் கவிதா முரளிகிருஷ்ணாவைத் தூக்கி எறிகிறாள். கௌரிசங்கர் துளசிக்கு நெருக்கமான நண்பனாக மாற அதன்பின்னர் தன்னைத் திருமணம் செய்ய வேண்டுகிறான். ஆனால் துளசி அதை நிராகரிப்பதுடன் தனி வழியில் செல்ல முடிவெடுக்கின்றாள்.
கேள்வி: மறுபடியும் - பாடல்கள் என்பது என்ன?
பதில்: இத்திரைப்படத்திற்கு இளையராஜா இசையமைத்திருந்தார். "ஆசை அதிகம்" எனும் பாடல் 'சிந்து பைரவி' இராகத்தில் அமைந்துள்ளது. "எல்லோருக்கும் நல்ல காலம்" எனும் பாடல் 'சுத்த தன்யாசி' எனும் இராகத்திலும் "நலம் வாழ" எனும் பாடல் 'மதுகவுன்' எனும் இராகத்திலும் அமைந்துள்ளது.
கேள்வி: மறுபடியும் - வெளியீடு குறித்து விரிவாக சொல்லுங்கள்.
பதில்: இத்திரைப்படம் 14/ஜனவரி/1993-இல் வெளியிடப்பட்டுள்ளது.